cyanic-selkie/wikianc huggingface dataset:
Πολιτιστικά κοινά
Πολιτιστικά κοινά σε σχέση με τα Κοινά
Από την δημοσίευση στο Βήμα των Κοινωνικών Επιστημών το 2014 των Αρβανιτίδη και Νασιώκα με θέμα το "Το Τσελιγκάτο: Ένας Θεσμός Επιτυχούς Αυτοδιαχείρισης των Κοινών " αναφέρεται ότι ο Hardin χρησιμοποιώντας ως παράδειγμα ένα βοσκότοπο ανοικτής πρόσβασης, υπέθεσε ότι κάθε ορθολογικός βοσκός ενεργώντας με γνώμονα το ατομικό του συμφέρον θα έχει ως κίνητρο να εκτρέφει όλο και περισσότερα ζώα παρά το γεγονός ότι ο πόρος έχει πεπερασμένη βιοϊκανότητα. Ο λόγος που οδηγεί σε αυτή τη συμπεριφορά είναι ότι ο κάθε χρήστης επωμίζεται ένα μόνο μέρος από το κόστος που προκύπτει από την υπερβόσκηση, ενώ καρπώνεται όλο το όφελος από κάθε επιπρόσθετο ζώο. Κατά τον Hardin τα κοινά υπόκεινται σε νομοτελειακή υποβάθμιση και καταστροφή και προτείνει είτε την απόδοση περιουσιακών δικαιωμάτων σε κάποιο ιδιοκτήτη (δηλαδή ιδιωτικοποίηση) είτε στο κράτος (κρατικοποίηση). Ωστόσο η βραβευμένη με νόμπελ οικονομίας Όστρομ προτείνει ως εναλλακτική την κοινοτικοποίηση ή κοινόχρηστη χρήση των ανωτέρω αγαθών καθώς και οι δυο εναλλακτικές του Hardin  τείνουν να περιορίζουν τα δικαιώματα και τις δράσεις των χρηστών και να καταστρέφουν τις προσωπικές σχέσεις που χαρακτηρίζουν τις τοπικές κοινότητες, μειώνοντας μακροπρόθεσμα την αποδοτικότητα των πόρων και ζημιώνοντας την κοινωνία.
Τα πολιτιστικά κοινά δεν κινδυνεύουν από την υπερεκμετάλλευση όπως τα συνήθη κοινά, καθώς δεν έχουν πεπερασμένες δυνατότητες. Μια πολιτιστική παράδοση ή ένα τραγούδι ή ένα ποίημα μπορεί να το ακούσουμε, να το διαβάσουμε χωρίς κανένα περιορισμό. Ωστόσο, η χρήση κανόνων από την κοινότητα είναι αναγκαία προκειμένου τα συγκεκριμένα αγαθά είναι προς διάθεση όσων συνέβαλλαν στην παραγωγή και τη διατήρηση τους "περιφράσσοντας" τα από  τους λαθρεπιβάτες ή "free riders" που θέλουν να το απολαμβάνουν χωρίς κανένα κόστος (Santagata et al, Cultural Commons and Cultural Communities, 2011, pg.3 &12-13 ).
Pretty Cure
Το Pretty Cure ή PreCure (ιαπωνικά: プリキュア, Χέπμπορν: Purikyua), γνωστό και ως Glitter Force εκτός Ιαπωνίας, είναι ιαπωνικό franchise και μετασειρά magical girl anime δημιουργημένη υπό το ψευδώνυμο Izumi Todo, παραγωγής Asahi Broadcasting Corporation, Asatsu-DK και Toei Animation.
Η σειρά προβάλλεται αδιάκοπα στην Ιαπωνία κάθε Κυριακή πρωί από το 2004 έως και σήμερα. Κάθε κύκλος (με εξαίρεση το δεύτερο και τον πέμπτο που αποτελούν sequel του προηγούμενου) παρουσιάζει μία νέα ομάδα μαγικών κοριτσιών, γνωστές ως Pretty Cure, που μεταμορφώνονται για να πολεμήσουν τις δυνάμεις του κακού που απειλούν την ειρήνη στο σύμπαν.
Το franchise ξεκίνησε την 1η Φεβρουαρίου του 2004 με την προβολή του Futari wa Pretty Cure δημιουργώντας από τότε μία μεγάλη σειρά από spin-off, παράγοντας περισσότερα από 900 επεισόδια των 24 λεπτών το καθένα αλλά και σχεδόν 30 κινηματογραφικές ταινίες. Κάθε σειρά συνοδεύεται από έκδοση αντίστοιχου manga, παιχνίδια, βιντεοπαιχνίδια και μουσικοχορευτικές θεατρικές παραγωγές. Η πιο πρόσφατη προσθήκη της σειράς είναι το Soaring Sky! Pretty Cure, το οποίο ξεκίνησε να προβάλλεται το Φεβρουάριο του 2023, ως μέρος του κυριακάτικου παιδικού πρωινού προγράμματος του καναλιού TV Asahi.
Μέχρι στιγμή, πέντε από τις είκοσι σειρές έχουν αποκτήσει αγγλική μεταγλώττιση. Πολλοί κύκλοι έχουν μεταγλωττιστεί επίσης σε Ιταλικά, Ισπανικά, Κορεατικά και Κινεζικά. Στην Ελλάδα έχει μεταγλωττιστεί επισήμως το ''HeartCatch Pretty Cure! και Glitter Force.''
Τηλεοπτικοί κύκλοι
Το Pretty Cure προβάλλεται αδιάκοπα από το 2004 κάθε Κυριακή στις 8:30 π.μ. στο ιαπωνικό κανάλι TV Asahi. Η μόνη διακοπή του προγράμματος συνέβη το 2020, για την έκτακτη Πανδημία COVID-19, όπου η σειρά δεν προβλήθηκε για περίπου δύο μήνες. Το 2022 η σειρά κόπηκε ξανά για περίπου έξι εβδομάδες, λόγω μίας επίθεσης hacking στα στούντιο της Toei Animation. Κάθε καινούργιος κύκλος ξεκινάει στην Ιαπωνία την πρώτη Κυριακή του Φεβρουαρίου και ολοκληρώνεται την τελευταία Κυριακή του Ιανουαρίου. Κάθε κύκλος συνοδεύεται από τουλάχιστον μία κινηματογραφική ταινία, που συνήθως προβάλλεται το φθινόπωρο.
Οι κύκλοι Pretty Cure ως σήμερα είναι οι εξής.
01. Futari wa Pretty Cure - [2004, 49 επεισόδια]
02. Futari wa Pretty Cure Max Heart - [2005, 47 επεισόδια]
06. Fresh Pretty Cure! - [2009, 50 επεισόδια]
07. HeartCatch Pretty Cure! - [2010, 49 επεισόδια]
08. Suite Pretty Cure♪ - [2011, 48 επεισόδια]
09. Smile Pretty Cure! - [2012, 48 επεισόδια]
10. '''DokiDoki! Pretty Cure''' - [2013, 49 επεισόδια]
11. HappinessCharge Pretty Cure! - [2014, 49 επεισόδια]
12. '''Go! Princess Pretty Cure''' - [2015, 50 επεισόδια]
13. Witchy Pretty Cure! - [2016, 50 επεισόδια]
14. KiraKira☆ Pretty Cure À La Mode - [2017, 49 επεισόδια]
16. Star☆Twinkle Pretty Cure - [2019, 49 επεισόδια]
17. Healin' Good ♥ Pretty Cure - [2020, 45 επεισόδια]
18. '''Tropical-Rouge! Pretty Cure''' - [2021, 46 επεισόδια]
19. Delicious Party ♡ Pretty Cure - [2022, 45 επεισόδια]
20. '''Soaring Sky! Pretty Cure''' - [2023, 48 επεισόδια]
Pretty Cure All Stars
Το Pretty Cure All Stars είναι ένα παράλληλο franchise ταινιών με τη σειρά. Διάφορες Pretty Cure ομάδες από διάφορα σειρές αντιμετωπίζουν μαζί αναστημένους κακούς ή νέους στις περισσότερες περιπτώσεις. Υπάρχουν συνολικά πάνω από 15 ταινίες All Stars. Μια καινούργια ταινία προβάλλεται κάθε χρόνο στις αρχές Μαρτίου. Όλες οι Pretty Cures έχουν ομιλητικούς ρόλους στις πρώτες 4 ταινίες. Έπειτα ένα συγκεκριμένο ποσό έχει τέτοιους ρόλους λόγο του μεγάλου αριθμού που συγκεντρώνονται σε κάθε ταινία. Το πρόβλημα επιλύθηκε στην 10η ταινία παρουσιάζοντας μόνο τις 3 τελευταίες ομάδες. Το franchise δημιουργήθηκε από την πρώτη ταινία, η οποία φτιάχτηκε για να εορτάσουν τα 5 χρόνια από τη γέννηση του franchise. Για τον ίδιο σκοπό φτιάχτηκε και η 13η ταινία, ονόματι All Stars Memories.
Το Pretty Cure στην Ελλάδα
Η τεράστια επιτυχία του Pretty Cure έχει φτάσει σε όλο τον κόσμο, έτσι και στην Ελλάδα. Ο ένατος κύκλος Smile Pretty Cure! και ο δέκατος κύκλος DokiDoki! Pretty Cure είναι διαθέσιμοι στο ελληνικό Netflix (χωρίς την ελληνική μεταγλώττιση) με την αμερικανική εκδοχή της σειράς Glitter Force. Το Glitter Force απέχει αρκετά από το πρωτότυπο υλικό του, καθώς ορισμένα επεισόδια έχουν κοπεί εντελώς. Παρουσιάζει διαφορετικό μοντάζ επεισοδίων, αλλαγμένους διαλόγους και ονόματα, κομμένες σκηνές και διαφορετικές μουσικές. Το κανάλι Smile TV προβάλει το Glitter Force με ελληνική μεταγλώττιση από το 2017. Όμως, μόνο 20 από τα 40 επεισόδια έχουν μεταγλωττιστεί.
Εξωτερική σύνδεσμοι
Κατηγορία:Magical girl anime και manga Κατηγορία:Anime και manga φαντασίας Κατηγορία:Εμπορικά σήματα οπτικοακουστικών μέσων
Βελγικό Πρωτάθλημα Καλαθοσφαίρισης 2014–15
Το Βελγικό Πρωτάθλημα Καλαθοσφαίρισης 2014–15, για λόγους χορηγίας Scooore League, ήταν η 88η περίοδος του Βελγικού Πρωταθλήματος Καλαθοσφαίρισης, του υψηλότερου επαγγελματικού πρωταθλήματος καλαθοσφαίρισης στο Βέλγιο.
Η κανονική περίοδος ξεκίνησε στις 3 Οκτωβρίου του 2014 και τελείωσε στις 2 Μαΐου του 2015. Επειδή προστέθηκε μια νέα ομάδα, η Λίμπουργκ Γιουνάιτεντ, θεσπίστηκε μια νέα μορφή του πρωταθλήματος. Η κανονική περίοδος τώρα περιλαμβάνει δύο γύρους: στον πρώτο γύρο όλες οι ομάδες έπαιξαν 2 αγώνες η μία εναντίον της άλλης (ένα εντός και ένα εκτός). Μετά από 20 παιχνίδια το πρωτάθλημα χωρίστηκε σε δύο ομίλους: ο πρώτος όμιλος περιλάμβανε τις ομάδες των θέσεων 1-6 και ο δεύτερος τις θέσεις 7-11. Τα αποτελέσματα του πρώτου γύρου περιλήφθησαν στην τελική κατάταξη. Οι 8 καλύτερες ομάδες προκρίθηκαν στη φάση των play-off. Η Τελενέτ Οστάνδη ήταν η κορυφαία στην κατάταξη στην κανονική περίοδο, ενώ καμία ομάδα δεν υποβιβάστηκε.
Τα play-offs ξεκίνησαν στις 6 Μαΐου του 2015 και ολοκληρώθηκαν στις 3 Ιουνίου του 2015, η Τελενέτ Οστάνδη κέρδισε τον τίτλο με τη νίκη της στους Τελικούς 3-1 επί της Μπέλφιους Μονς-Αϊνό.
Star Trek into Darkness
Star Trek into Darkness είναι μια αμερικανική ταινία επιστημονικής φαντασίας και δράσης του 2013 σε σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek. Είναι η δωδέκατη ταινία του Σταρ Τρεκ και η δεύτερη της επανεκκίνησης του franchise. Στην ταινία οι Κρις Πάιν, Ζάκαρι Κουίντο, Καρλ Ούρμπαν, Ζόι Σαλντάνα, Τζον Τσο, και Αντόν Γέλτσιν επαναλαμβάνουν τους ρόλους που είχαν στην προηγούμενη ταινία. Στην ταινία, η οποία διαδραματίζεται στον 23ο αιώνα, ο Κιρκ και το πλήρωμα του USS Enterprise στέλνονται στον πλανήτη καταγωγής των Κλίνγκον για να συλλάβουν τον τρομοκράτη Τζον Χάρισον.
Η ταινία κυκλοφόρησε στη Βόρεια Αμερική στις 4 Ιουνίου 2013 από την Paramount Pictures. Ήταν μια εισπρακτική επιτυχία, κερδίζοντας $ 467 εκατομμύρια παγκοσμίως και κατέληξε να είναι η υψηλότερη μέχρι στιγμής εισπρακτικά ταινία Σταρ Τρεκ. Οι κριτικές για την ταινία ήταν κυρίως θετικές και προτάθηκε για διάφορα βραβεία, ανάμεσα σε αυτά και για βραβείο Όσκαρ Καλύτερων Οπτικών Εφέ. Ακολουθήθηκε από το Star Trek Beyond το 2016.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες παραγωγής Paramount Pictures Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες σίκουελ Κατηγορία:Διαστημική περιπέτεια (ταινίες) Κατηγορία:Ταινίες τοποθετημένες στο μέλλον Κατηγορία:Ταινίες τοποθετημένες στο Σαν Φρανσίσκο Κατηγορία:Ταινίες γυρισμένες στην Ισλανδία Κατηγορία:Σταρ Τρεκ Κατηγορία:Ταινίες IMAX Κατηγορία:Ταινίες της Skydance Media
Εθνικό κόμμα Σερβίας
Το Εθνικό κόμμα (σερβικά : Национална странка) ήταν πολιτικό κόμμα του Βασιλείου της Σερβίας και του Βασιλείου της Γιουγκοσλαβίας. Διαλύθηκε το 1919 όταν μαζί με άλλα κόμματα ενώθηκαν για να δημιουργηθεί το Δημοκρατικό κόμμα της Γιουγκοσλαβίας.
Συμμετείχε στις βουλευτικές εκλογές του 1903 όπου εξέλεξε 17 βουλευτές στο Σερβικό κοινοβούλιο.
Πηγές
Εθνικο Εθνικο Σερβιας
Αρμάντο Γκεμπούζα
Ο Αρμάντο Γκεμπούζα (Armando Emílio Guebuza) είναι πολιτικός, ο οποίος υπήρξε Πρόεδρος της Μοζαμβίκης από το 2005 ως το 2015. Ανήκει στο κόμμα FRELIMO (Frente de Libertação de Moçambique - Απελευθερωτικό Μέτωπο της Μοζαμβίκης).Είναι πρώην μέλος του Πολιτμπιρό του κόμματος και ήταν μέλος του 10μελούς συλλογικού προεδρείου που κυβέρνησε τη χώρα μετά τον αδόκητο θάνατο του Σαμόρα Ματσέλ, το 1986. Επανεξελέγη πρόεδρος κερδίζοντας με 75% των ψήφων τις εκλογές του 2009.
Πολιτική καριέρα
Γεννήθηκε στις 20 Ιανουαρίου του 1943 στα βόρεια της χώρας. Στα 20 του έγινε μέλος του FRELIMO, στρατηγός και ανέλαβε την ηγεσία του κινήματος πριν την ανεξαρτησία (1975). Αργότερα υπηρέτησε ως Υπουργός Εσωτερικών στην κυβέρνηση Ματσέλ. Κατά τη θητεία του, εξέδωσε διάταγμα, με το οποίο έδιωξε τους Πορτογάλους πολίτες από τη χώρα και τη δεκαετία του 1980 μετέφερε άνεργους πολίτες από την πόλη σε περιοχές της υπαίθρου. Το 1992 εκπροσώπησε το FRELIMO κατά τη διεξαγωγή των συνομιλιών με το RENAMO και τη συναφή υπογραφή συμφωνιών στη Ρώμη, με τις οποίες τερματίστηκε ο εμφύλιος πόλεμος. Μετά την εγκατάλειψη της σοσιαλιστικής πολιτικής του Ζοακίμ Τσισάνο, ο Γκουεμπούζα ανέπτυξε επιχειρηματική δραστηριότητα και έγινε πλούσιος και επιτυχημένος επιχειρηματίας, ιδίως στον τομέα των εξαγωγών, της οικοδομής και της αλιευτικής βιομηχανίας. Το 2002 επιλέχθηκε ως προεδρικός υποψήφιος και γενικός γραμματέας του κόμματος FRELIMO, έπειτα από σκληρό αγώνα. Τον Αύγουστο του 2021, ο γιος του Ndambi Guebuza δικάστηκε για διαφθορά.
Πρόεδρος
Ήταν υποψήφιος του FRELIMO στις προεδρικές εκλογές του 2004, στις οποίες έλαβε το 63,7% των ψήφων. Οι διεθνείς παρατηρητές έκαναν λόγο για ανελεύθερες εκλογές. Συγκεκριμένα καταδίκασαν το γεγονός ότι η Εθνική Εφορευτική Επιτροπή δεν διεξήγαγε ελεύθερες και δίκαιες εκλογές, αναφέροντας σειρά λαθών και παρατυπιών από τις εκλογικές αρχές, που απέβησαν σε όφελος του κυβερνώντος κόμματος FRELIMO. Ορκίστηκε Πρόεδρος στις 2 Φεβρουαρίου του 2005. Ο νέος πρόεδρος υποσχέθηκε να συνεχίσει τις οικονομικές μεταρρυθμίσεις του προκατόχου του.
Επανεκλογή 2009
Στις προεδρικές εκλογές που διεξήχθησαν στις 28 Οκτωβρίου του 2009 διεκδίκησε ξανά την προεδρία. Ο Γκεμπούζα επανεξελέγη με 75% των ψήφων έναντι 16,4 για τον αντίπαλό του, Αφόνσο Ντλακάμα. Επιπλέον, το FRELIMO κέρδισε το 74% των εδρών στις βουλευτικές εκλογές.
Εξωτερικοί σύνδεσμοι
Κατηγορία:Πρόεδροι της Μοζαμβίκης
374 Βουργουνδία
Η Βουργουνδία (Burgundia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,67. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την ιστορική περιοχή (και σήμερα περιφέρεια) Βουργουνδία της Γαλλίας.
Επί πολλά χρόνια πιστευόταν ότι η Βουργουνδία ήταν μέλος της «Οικογένειας αστεροειδών της Δήμητρας», αποδείχθηκε όμως ότι διαφέρει σημαντικά ως προς το φάσμα από τα μέλη της πλέον ακυρωμένης αυτής οικογένειας.
Εξωτερικοί σύνδεσμοι
Βουργουνδια
Βάρβαροι (τηλεοπτική σειρά)
Οι Βάρβαροι (αγγλικά: Βarbarians, γερμανικά : Barbaren, λατινικά : Barbari), είναι τηλεοπτική σειρά γερμανικής παραγωγής που προβάλεται στο Netflix. Θέμα της σειράς είναι τα ιστορικά γεγονότα, που διαδραματίστηκαν στη σημερινή Βορειοδυτική Γερμανία, όταν η Ρωμαϊκή Αυτοκρατορία επιχείρησε να υποτάξει τις ιθαγενείς γερμανικές φυλές (τους οποίους ονόμαζαν τότε Βαρβάρους), με αποτέλεσμα τη νικηφόρα για τους δεύτερους, μάχη του Τευτοβούργιου Δρυμού. Η σειρά ανανεώθηκε για δεύτερη σεζόν στις 10 Νοεμβρίου 2020.
Πλοκή
Το έτος 9 π.Χ, Ρωμαϊκή Αυτοκρατορία έχει εισβάλει στην περιοχή των γερμανικών φυλών των Βαρβάρων και απαιτεί υπέρογκους φόρους στους κατοίκους. Μία ενδεχόμενη συμμαχία των Βαρβάρων ώστε να αντιμετωπίσουν τους Ρωμαίους φαίνεται αδύνατη, αφού οι εγωϊστές φύλαρχοι διαφωνούν συνεχώς και πολλοί από αυτούς θέλουν ειρήνη με τη Ρώμη. Όμως όταν ένας Ρωμαίος διοικητής, ο Αρμίνιος (ή Άρι στη μητρική του γλώσσα), φτάσει στην περιοχή για να διοικήσει τον στρατό, τα πράγματα θα αλλάξουν. Ο Άρι, είχε δωθεί στους Ρωμαίους ως όμηρος, από τον πατέρα του και φύλαρχο των Χερούσκων, Σεγίμερο, όταν ήταν μικρός. Αρχικά θα βοηθήσει τον νέο του Ρωμαίο πατέρα, έπαρχο Βάρο (νομίζοντας ότι έτσι διατηρεί την ειρήνη), όμως στη συνέχεια κατανοεί ότι οι Ρωμαίοι δεν βρίσκονται εκεί για να βοηθήσουν τους Βαρβάρους. Μετά την αθέτηση της υπόσχεσης του Βάρου να τον μεταθέσει στη Ρώμη, θα αναλάβει νέος φύλαρχος των Χερούσκων και με τη βοήθεια των παιδικών του φίλων, της Θουσνέλδας και του Φόλκβιν Γούλφσπιρ, θα προσπαθήσει να ενώσει τους συμπατριώτες του εναντίον των Ρωμαίων. Τα γεγονότα αυτά θα οδηγήσουν τελικά στην εξέγερση, με την κορύφωση να έρχεται στη Μάχη του Τευτοβούργιου Δρυμού, όπου οι Βάρβαροι κατατροπώνουν τρεις Ρωμαϊκές Λεγεώνες.
Εξωτερικοί σύνδεσμοι
Κατηγορία:Δραματικές σειρές Κατηγορία:Γερμανικές τηλεοπτικές σειρές
Ούσμπα
μικρογραφία|Η διπλή κορυφή του όρους Ούσμπα Το Ούσμπα (უშბა) είναι μία από τις πιο αξιοσημείωτες κορυφές του Καυκάσου. Βρίσκεται στην περιοχή Σβανέτι στην βορειοδυτική Γεωργία, ακριβώς νότια των συνόρων με την δημοκρατία της Καμπαρντινο-Βαλκαρίας στη Ρωσία. Αν και δεν ανήκει στις 10 μεγαλύτερες κορυφές της οροσειράς, το Ούσμπα είναι γνωστό και ως "Μάττερχορν του Καυκάσου " για το γραφικό του σχήμα, που θυμίζει διπλή κορυφή σε σχήμα στύλου. Λόγω του απότομου σχήματος και του ασταθούς καιρού πολλοί ορειβάτες θεωρούν το Ούσμπα το δυσκολότερο βουνό στο Καύκασο.
Γεωγραφία
Η νότια κορυφή του Ούσμπα είναι λίγο υψηλότερη από τη βόρεια κορυφή με 4.690 μέτρα. Η πρώτη ανάβαση στην βόρεια κορυφή έγινε από τους Τζον Γκάρφορντ Κόκλιν και Ούλριχ Άλμερ το 1888. Το 1903 έγινε η πρώτη ανάβαση στην νότια κορυφή από μια γερμανοελβετοαυστριακή αποστολή με επικεφαλής τον Μπ. Ρίκμερ-Ρίκμερς.
Η βόρεια κορυφή του Ούσμπα είναι πιο προσβάσιμη από τη νότια κορυφή: η τυπική διαδρομή, η βορειοανατολική κορυφογραμμή, ανεβαίνει από τη ρωσική πλευρά της περιοχής σε ένα υψηλό οροπέδιο και από εκεί μέχρι τη κορυφή. Ως εκ τούτου, μια ανάβαση στη κορυφή μέσω αυτής της διαδρομής περιλαμβάνει τεχνικά τη διέλευση των συνόρων. Η διαδρομή βαθμολογείται ως AD+ στο γαλλικό σύστημα ή 4a στο ρωσικό σύστημα. Οι διαδρομές στη νότια κορυφή από τη γεωργιανή πλευρά περιλαμβάνουν δύο διαδρομές με βαθμό δυσκολίας ED στο γαλλικό σύστημα.
Σοβιετική εποχή
Πριν από την ανακάλυψη της Κορυφής 4810 (ύψους 4.810 μέτρων) στο Καράβσιν, η Ούσμπα, μαζί με το Τσατίν-Τάου και την Κορυφή της Ελεύθερης Κορέας στη Κιργιζία, θεωρήθηκαν μερικές από τις πιο δύσκολες και εξέχουσες κορυφές για ανάβαση στην πρώην Σοβιετική Ένωση.
Πρόσφατη ιστορία
Τον Αύγουστο του 2012, οι καταιγίδες έκαναν την ανάβαση στην Ούσμπα δύσκολη. Ένας ορειβάτης πέθανε και ένας άλλος, ο Αρμένιος Αντρανίκ Μιριμπιάν, κόλλησε κοντά στην κορυφή για τέσσερις ημέρες αφού παγιδεύτηκε σε μια προεξοχή από έντονη χιονόπτωση. Λόγω των ισχυρών ανέμων, οι διασώστες δεν ήταν σε θέση να τον προσεγγίζουν από ελικόπτερο και ο Αντρανίκ πήρε την απόφαση να κατέβει από το βουνό, παρά το γεγονός ότι δεν είχε τσεκούρι πάγου αφού έσπασε κατά την εκκαθάριση του χιονιού.
Οι Ρώσοι τουρίστες Βικτόρια Μπουσούγιεβα, 30 ετών, και Αντρέι Σιντόροφ, 36 ετών, εξαφανίστηκαν στην Ούσμπα τον Σεπτέμβριο του 2013.
Αναφορές στο πολιτισμό
Στη γεωργιανή μυθολογία, η Ούσμπα θεωρείται σπίτι της θεάς του κυνηγιού Ντάλι.
Το ρωσικό συγκρότημα φολκ-ροκ Μέλνιτσα έχει ένα τραγούδι που λέγεται Ούσμπα στο τέταρτο άλμπουμ τους. Είναι αφιερωμένο στον Γεωργιανό ορειβάτη, φίλο ενός από τους τραγουδιστές, ο οποίος πέθανε σε αυτό το βουνό.
Μαρκονίς ντε Νεγκρέ
Ο Ζαν ή Ζακ-Ετιέν Μαρκονίς ντε Νέγκρ γεννήθηκε την 3η Ιανουαρίου 1795 στο Μοντομπάν της Νότιας Γαλλίας. Μητέρα του ήταν Μάρθα Νεγκρ.
Τέκτων από το 1833, οπότε και μυήθηκε στον Τύπο Μισραΐμ. Είναι ο αρχαιότερος ιστορικά που γνωρίζουμε ότι λειτούργησε τον Τεκτονικό Τύπο Μέμφις, τον οποίο είχε εγκαθιδρύσει ο πατέρας του, Γκαμπριέλ Ματιέ-Μαρκονίς το 1814.
Στο διάστημα 1838-1840, εγκατέστησε Στοές στη Γαλλία και το Βέλγιο, οι οποίες όμως έκλεισαν από το τότε καθεστώς το 1841. Εξ αιτίας των δυσκολιών αυτών ο Τύπος Μέμφις τέθηκε εν ύπνω και το 1848 επαναφυπνίσθηκε.
Πέθανε το 1868.
Έργα
Εγραψε τα:
Πηγές
Κατηγορία:Γάλλοι συγγραφείς του 19ου αιώνα
KY
Η συντομογραφία ελληνικών & λατινικών χαρακτήρων KY ή ky ή Κυ μπορεί να αναφέρεται:
Εντουάρντο Ντε Φιλίππο
Ο Εντουάρντο Ντε Φιλίππο (Eduardo De Filippo, 24 Μαΐου 1900 - 31 Οκτωβρίου 1984) ήταν Ιταλός συγγραφέας και ηθοποιός που γεννήθηκε στη Νάπολη της Ιταλίας, νόθο παιδί του μεγαλύτερου ναπολιτάνου πρωταγωνιστή, συγγραφέα και σκηνοθέτη εκείνης της εποχής, του Εντουάρντο Σκαρπέτα και της Λουΐζα Ντε Φιλίππο, ηθοποιού στο θίασο του Σκαρπέτα.
Τα πρώτα χρόνια
Όταν στα 11 του χρόνια ανακάλυψε ότι ήταν νόθος υπέστη τρομερό σοκ και η νοσηρή περιέργεια των ανθρώπων γύρω του λόγω της ασυνήθιστης, για την εποχή, περίπτωσης, τον έκανε να υστερεί σε ψυχική και πνευματική ισορροπία.
Μεγάλωσε στο θεατρικό περιβάλλον της Νάπολης και πήρε το βάπτισμα του πυρός στην ηλικία των 4 ετών σε ένα μικρό ρόλο γιαπωνέζου, στην οπερέτα γκέισα που είχε ανεβάσει ο πατέρας του. Μαζί με τα δύο αδέρφια του Τιτίνα και Πεππίνο δούλεψαν στην δεκαετία του ΄20 σε διάφορα θέατρα και σιγά σιγά περνώντας από διάφορες δουλειές ως κομπάρσος, σκηνογράφος και διευθυντής σκηνής, έφτιαξε ένα πολύ καλό όνομα σαν ηθοποιός αργότερα σαν καλός συγγραφέας.
Η πνευματική του δημιουργία
Έγραψε κείμενα ποικίλου περιεχόμενου. Το παλιότερο είναι το Farmacia di turno το οποίο εκδόθηκε το 1920 και ανήκει στην συλλογή Cantata dei giorni pari 1. Άλλο σημαντικό του έργο είναι Natale in casa Cupiello 2, το οποίο έγραψε το 1931 για τον θίασο Molinari. Ο Ντε Φιλίππο το 1932, δημιούργησε τον θίασο «I De Filippo» ο οποίος διαλύθηκε το 1944, όταν ο αδερφός του, Πεπίνο Ντε Φιλίππο, ακολούθησε καριέρα στον κινηματογράφο.
Ύστερα από μια περίοδο πνευματικής κρίσης εξαιτίας του Δευτέρου Παγκοσμίου Πολέμου και λόγω της απόφασης του Πεπίνο να ακολουθήσει διαφορετική επαγγελματική πορεία, επιστρέφει δυναμικά το 1948 αγοράζοντας το μισοκατεστραμμένο θέατρο San Ferdinando 3, επενδύοντας όλα του τα χρήματα στην ανακατασκεύη του. Το θέατρο εγκαινιάστηκε τον Γενάρη του 1954 με το έργο Palummela zompa e vola. Σιγά σιγά παίχτηκαν τα έργα του στην σκηνή του θεάτρου του, όπως επίσης και πολλών άλλων ναπολιτάνων συγγραφέων.
Πολλά από τα χαρακτηριστικά του θεάτρου του Ντε Φιλίππο ανάγονται στο πολιτιστικό και λογοτεχνικό κλίμα αυτών της μεταπολεμικής εποχής. Υπάρχει εμφανέστατα ένας ρητός νοτιοκρατισμός. Έχει ελάχιστη σχέση με τον σύγχρονό του νεορεαλισμό. Ωριμάζοντας μέσα από μακρόχρονη και σκληρή εξάσκηση ως ηθοποιός, στην διάρκεια των προηγούμενων δεκαετιών, έκανε θησαυρό εμπειρίας το ναπολετάνικο θέατρο των Εντουάρντο Σκαρπέτα και Ραφαέλε Βιβιάνι. Η πιο σημαντική γραμμή των τάσεων του, κινείται σε μια κατεύθυνση παραμορφώνοντας οπτικά την ίδια την ζωή. Σε αυτό το σημείο το κωμικό και το τραγικό στοιχείο διαπλέκονται αδιάρρηκτα και η ενδεχόμενη ρεαλιστική λεπτομέρεια, με μια ικανότητα σχεδόν αλάνθαστη, επαναφέρεται στο υπαρξιακό καλούπι που την προσδiόρισε.
Βραβεία
Ο επιτυχημένος συγγραφέας κέρδισε το 1963 το βραβείο «Feltrinelli» για το έργο του Il sindaco del rione Sanità (το οποίο μεταφέρθηκε και στην τηλεόραση με πρωταγωνιστή τον Άντονι Κουίν). Το 1973 κέρδισε και το κοινό της Ρώμης με το έργο Gli esami non finiscono mai, το οποίο το 1974 του απέφερε άλλο ένα βραβείο, το βραβείο «Pirandello». Επίσης έλαβε δύο πτυχία τιμής ένεκεν από το Πανεπιστήμιο του Μπέρμιγχαμ (1977) και το Πανεπιστήμιο της Ρώμης(1980). Το 1981 ανακηρύχθηκε ισόβιος γερουσιαστής της Ιταλικής Δημοκρατίας.
Ο Εντουάρντο Ντε Φιλίππο απεβίωσε στην Ρώμη, στις 31 Οκτωβρίου 1984.
Θεατρικές Παραστάσεις
[https://query.wikidata.org/embed.html#SELECT%20DISTINCT%20%28%3Fitem%20as%20%3Fwd_%CF%83%CF%84%CE%BF%CE%B9%CF%87%CE%B5%CE%AF%CE%B1_%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%CF%82%29%20%3FitemLabel%20%3Ftheatre_seasonLabel%20%3FlocationLabel%20%3Fproduction_companyLabel%20%3FdirectorLabel%20%0AWHERE%20%7B%0A%20%20%3Fitem%20wdt%3AP31%20wd%3AQ7777570%3B%0A%20%20%20%20wdt%3AP50%20wd%3AQ332632%3B%0A%20%20%20%20wdt%3AP495%20wd%3AQ41.%0A%20%20SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22%5BAUTO_LANGUAGE%5D%2Cel%22.%20%7D%0A%20%20OPTIONAL%20%7B%20%3Fitem%20wdt%3AP2348%20%3Ftheatre_season.%20%7D%0A%20%20OPTIONAL%20%7B%20%3Fitem%20wdt%3AP276%20%3Flocation.%20%7D%0A%20%20%20%20%20%20%20%20%20%20%20%20FILTER%20NOT%20EXISTS%20%7B%3Flocation%20wdt%3AP31%20wd%3AQ194428.%20%7D%0A%20%20OPTIONAL%20%7B%20%3Fitem%20wdt%3AP272%20%3Fproduction_company.%20%7D%0A%20%20OPTIONAL%20%7B%20%3Fitem%20wdt%3AP57%20%3Fdirector.%20%7D%0A%7D%0A%20%20ORDER%20BY%20ASC%20%28%3Ftheatre_seasonLabel%29%0A Κατάλογος ελληνικών θεατρικών παραστάσεων των έργων του Ε. Ντε Φιλίππο.]
Παραπομπές
Κατηγορία:Ιταλοί θεατρικοί συγγραφείς Κατηγορία:Ιταλοί σεναριογράφοι Κατηγορία:Ιταλοί ποιητές Κατηγορία:Ιταλοί άνδρες ηθοποιοί θεάτρου Κατηγορία:Ιταλοί σκηνοθέτες κινηματογράφου
Επαρχία Ουίγκε
Το Ουίγκε (Uíge) είναι μία από τις δεκαοκτώ επαρχίες της Ανγκόλας, η οποία βρίσκεται στο βορειοδυτικό τμήμα της χώρας. Η πρωτεύουσα της είναι η ομώνυμη πόλη.
Ιστορία
Κατά τον Μεσαίωνα, η επαρχία Ουίγκε ήταν η καρδιά του Βασιλείου του Κονγκό. Οι Μπακόνγκο βόρεια και νότια του ποταμού Κονγκό ήταν όλοι μέρος αυτού του Βασιλείου, μιας συγκεντρωτικής μοναρχίας που για συγκεκριμένες χρονικές περιόδους κυριαρχούσε επίσης σε τμήμα των Αμπούντου νοτιότερα. Οι βασιλείς ζούσαν στην πόλη Εμπάνζα Κόνγκο που είχε πληθυσμό περίπου 50.000 κατοίκους τον 16ο αιώνα. Η βασιλεία τους ενισχύθηκε αρχικά με την άφιξη Πορτογάλων ιερέων που ζούσαν στην αυλή του βασιλιά και δίδασκαν θρησκεία καθώς και γράμματα. Η αλληλεπίδραση με το πορτογαλικό προπύργιο της Λουάντα ήταν μάλλον οριακή για μεγάλο χρονικό διάστημα. Τα πράγματα άλλαξαν όταν οι Πορτογάλοι άρχισαν να κατακτούν και να καταλαμβάνουν την ενδοχώρα τον 19ο αιώνα. Στις αρχές του 20ού αιώνα, το βασίλειο του Κονγκό εξακολουθούσε να υπάρχει στα χαρτιά και η αυλή στο Εμπάνζα Κόνγκο διατηρήθηκε, αλλά είχε χάσει οποιαδήποτε αποτελεσματική εξουσία.
Στις αρχές του 20ού αιώνα η επαρχία ήταν σε παρακμή λόγω του αφιλόξενου εδάφους της και της κακής προσβασιμότητας. Η κατάσταση άλλαξε εντελώς όταν οι Πορτογάλοι ανακάλυψαν ότι το έδαφος και το κλίμα ήταν ευνοϊκά για την παραγωγή καφέ. Η επαρχία Ουίγκε (τότε «περιφέρεια») έγινε το κύριο κέντρο παραγωγής καφέ στην Ανγκόλα τη δεκαετία του 1950. Ενώ μέρος της παραγωγής προερχόταν από φυτείες ευρωπαϊκής ιδιοκτησίας (κυρίως Πορτογάλων), οι περισσότεροι παραγωγοί ήταν μικροί ιδιοκτήτες Μπακόνγκο. Και στις δύο περιπτώσεις, βασιζόταν σε καταναγκαστική εργασία ή εργασία με σύμβαση από τους Οβιμπούντου. Η αγορά της πόλης Ουίγκε, της πρωτεύουσας της περιφέρειας, ευημερούσε και έλαβε καθεστώς πόλης το 1956. Για να ενθαρρυνθεί η αρχή της εθνικής ολοκλήρωσης με την Πορτογαλία, πολλές πόλεις στην Ανγκόλα μετονομάστηκαν κατά τη διάρκεια της πορτογαλικής αποικιοκρατίας, συμπεριλαμβανομένης της πρωτεύουσας της επαρχίας Ουίγκε, η οποία μετονομάστηκε σε Βίλα Μαρεσάλ Καρμόνα (Vila Marechal Carmona) προς τιμήν του Όσκαρ Καρμόνα, πρώην Προέδρου της Πορτογαλίας, ενώ αργότερα απλοποιήθηκε σε Καρμόνα.
Στη δεκαετία του 1950, οι άνθρωποι της φυλής Μπακόνγκο ήταν από τους προδρόμους του κινήματος ανεξαρτησίας. Για μερικούς εξ αυτών, ο σκοπός ήταν να αποκατασταθεί το βασίλειό τους, αλλά η πλειοψηφία τους τάχθηκε υπέρ της Ανγκόλα στο σύνολό της. Δημιούργησαν πρώτα ένα περιφερειακό κίνημα, το União das Populações do Norte de Angola (Ένωση του Λαού της Βόρειας Ανγκόλας), στη συνέχεια το μετονόμασαν σε União das Populações de Angola (Ένωση Λαού της Ανγκόλας) και τέλος σε Εθνικό Μέτωπο για την Απελευθέρωση της Ανγκόλας (Frente Nacional de Libertação de Angola, FNLA), το οποίο έγινε ένα από τα τρία αντιαποικιακά αντάρτικα κινήματα της Ανγκόλας που πολέμησαν τις πορτογαλικές δυνάμεις, κατά τη διάρκεια της δεκαετίας του 1960.
Κατά τη διάρκεια της πορτογαλικής κυριαρχίας, η επαρχία, και συγκεκριμένα η πρωτεύουσα της Ουίγκε, έγινε το καταφύγιο της δραστηριότητας των ανταρτών (η απρόσιτη ερημιά της παρέχει κάλυψη για αυτή τη δραστηριότητα) η οποία έλαβε την ενεργή υποστήριξη από τον ηγέτη της γειτονικής χώρας του Κονγκό, Μομπούτο Σέσε Σέκο. Οι αντάρτες της União Nacional para a Independencia Total de Angola (UNITA) είχαν καταλάβει και αυτοί την επαρχία για σύντομες περιόδους κατά τη διάρκεια του νέου εμφυλίου πολέμου τη δεκαετία του 1990. Μόλις το 2002 επικράτησε ειρήνη στην περιοχή.
Γεωγραφία
Η επαρχία αποστραγγίζεται από πολλούς ποταμούς. Ο ποταμός Κουίλο είναι ένα δημοφιλές αξιοθέατο, όπως και οι καταρράκτες Σάνζα Πόμπο. Η λιμνοθάλασσα Λουζάμπα και Μουβόιο και η λιμνοθάλασσα Σακαπάτε είναι κατάλληλες για κολύμβηση. Άλλοι σημαντικοί ποταμοί στην επαρχία είναι οι ποταμοί Ζαντί, Λουκάλα, Ντάνγκε και Λουβούλου. Μόνο μικρά σκάφη μπορούν να πλεύσουν σε αυτά τα ποτάμια. Η επαρχία χαρακτηρίζεται από αγροτικό έδαφος και πλούσιο χώμα, με έκταση 58.698 τετραγωνικά χιλιόμετρα. Έχει τροπικό κλίμα με την ετήσια μέση θερμοκρασία που αναφέρεται στους 24 °C. Το δασικό καταφύγιο Μπέου της επαρχίας καλύπτει έκταση 1.400 τετραγωνικά χιλιόμετρα.
Δήμοι και κοινότητες
Η επαρχία Ουίγκε χωρίζεται σε δεκαέξι (16) δήμους (municípios):
Δημογραφικά στοιχεία
Η επαρχία έχει πληθυσμό 1.426.354 κατοίκους. Σε εθνοτικό επίπεδο, οι κάτοικοί της είναι σχεδόν αποκλειστικά διαφορετικές ομάδες των Μπακόνγκο. Μιλούν τη γλώσσα Κικόνγκο.
Οικονομία
Η οικονομία της επαρχίας βασίζεται στην παραδοσιακή γεωργική καλλιέργεια καφέ, φασολιών, μανιόκας, σιτηρών, φυστικιών, βαμβακιού και ξύλου. Η καλλιέργεια και η παραγωγή καφέ συνέβαλαν σε μεγάλο βαθμό στην οικονομία της επαρχίας και της Ανγκόλας κατά τη διάρκεια της αποικιοκρατίας.
Σημαντικοί ορυκτολογικοί πόροι που συμβάλουν στην οικονομία είναι ο χαλκός, το ασήμι και το κοβάλτιο. Διαμάντια βρίσκονται επίσης στις προσχωσιγενείς αποθέσεις στην επαρχία.
Εξωτερικοί σύνδεσμοι
Ουιγκε
Πρώτη Μάχη του Μάρνη
thumb|250px|Γάλλοι στρατιώτες πίσω από ένα ανάχωμα
Η Πρώτη Μάχη του Μάρνη (γαλλικά: Première bataille de la Marne) ήταν μια μάχη του Α΄ Παγκοσμίου Πολέμου που έλαβε χώρα μεταξύ τις 5 και 12 Σεπτεμβρίου του 1914. Η μάχη έληξε με νίκη των Συμμάχων έναντι του Αυτοκρατορικού Γερμανικού Στρατού, ο οποίος ήταν υπό την καθοδήγηση του Χέλμουτ φον Μόλτε του νεότερου, σταματώντας την επέλασή του προς το Παρίσι και σταθεροποιώντας το δυτικό μέτωπο, που οδήγησε σε ένα τετραετή πόλεμο χαρακωμάτων.
Πρελούδιο
Τον Αυγούστο του 1914 ο Γαλλικός στρατός υπό τις διαταγές του αρχηγού του Γαλλικού Γενικού Επιτελείου, Ζοζέφ Ζοφρ, εξαπέλυσε επίθεση, αρχικά και για να ικανοποιήσει τον λαό στην Αλσατία, ενώ συνεχιζόταν βόρεια, πλάι στην Γερμανική Επίθεση. Όμως τα Γαλλικά στρατεύματα αποκρούστηκαν παντού με βαρύτατες απώλειες, ενώ ο Γερμανικός στρατός κατέστρεψε σχεδόν όλο το βαρύ πυροβολικό τους. Έτσι πριν καν τα Γαλλικά στρατεύματα αρχίσουν να υποχωρούν, ενώ οι Γερμανοί προσπάθησαν αιφνιδιαστικά να τους υπερφαλαγγίσουν.
Η εξέλιξη της Μάχης
Στα δεξιά, η Πρώτη Γερμανική Στρατιά, με διοικητή τον Κλουκ περνά μέσα από τις Βρυξέλλες στις 20 Αυγούστου και δύο μέρες μετά συναντά στην Μονς τα Συμμαχικά στρατεύματα. Τα δύο σώματα της Βρετανικής Εκστρατευτικής Δύναμης δέχθηκαν επίθεση, ενώ δεν είχαν καταφέρει καν να πάρουν ακόμα τις θέσεις τους. Μετά από δύο εβδομάδες, αρχές Σεπτέμβρη και με τους Γάλλους στα δεξιά τους κατάφεραν να υποχωρήσουν και ύστερα να αντεπιτεθούν με τα Γαλλικά στρατεύματα, ενώ τελικώς όλη η γερμανική στρατηγική κατέρρευσε.
Μετά την μάχη
Όλοι όσοι συμμετείχαν στην Μάχη του Μάρνη έλαβαν ένα τιμητικό μέρος αν και στην ουσία καμία πλευρά δεν βγήκε κερδισμένη. Το πιο ωραίο σχόλιο, ίσως, ήταν εκείνο του στρατηγού Ζοφρ ο οποίος δήλωσε: «Δεν ξέρω ποιος κέρδισε την μάχη, αλλά ξέρω σε ποιόν θα έπεφτε το σχέδιο εάν τούτη χάνονταν. Στην πραγματικότητα ιδού τι είχε συμβεί: Ο Κλουκ έλαβε εντολή να αναπτύξει τα στρατεύματα του δυτικά και νότια του Παρισιού, να τα υπερφαλαγγίσει και τελικώς να τα εξοντώσει. Όμως στις 30 Αυγούστου αποφάσισε ότι θα ήταν καλύτερα να περιμένει την στρατιά του Φον Μπύλοφ, στα αριστερά του, ώστε να διατηρήσει την επαφή μεταξύ των δύο στρατιών η οποία καθυστερούσε λόγο της Γαλλικής αντεπίθεσης. Στις 4 Σεπτεμβρίου σταμάτησε η υποχώρηση του Ζοφρ ενώ ταυτόχρονα εξαπέλυσε την δική του επίθεση κατά του Κλουκ. Τελικά, όταν οι δύο Γερμανικές στρατιές συναντήθηκαν, δημιουργήθηκε ένα κενό ανάμεσα στις δύο στρατιές στο οποίο εισέβαλαν Γαλλικά και Βρετανικά στρατεύματα. Τελικώς τα Γερμανικά στρατεύματα αναγκάστηκαν να υποχωρήσουν ως τον ποταμό Αίν και κατάφεραν να διατηρήσουν τις θέσεις τους για τα επόμενα τέσσερα χρόνια.
Πηγή
Κατηγορία:Μάχες του Α' Παγκοσμίου Πολέμου Κατηγορία:Μάχες γαλλικού στρατού Κατηγορία:Μάχες βρετανικού στρατού Κατηγορία:Μάχες γερμανικού στρατού Κατηγορία:Ιστορία του Παρισιού
Τούρκοι
Ο όρος Τούρκοι μπορεί να αναφέρεται:
Δασικές πυρκαγιές στην Ελλάδα το 2021
thumb|Χάρτης που δείχνει τις πυρκαγιές που σημειώθηκαν στην Αχαΐα και στη Ρόδο thumb|Χάρτης που δείχνει τις μεγάλες πυρκαγιές που σημειώθηκαν στη Βόρεια Εύβοια και στην Αττική Η Πυροσβεστική Υπηρεσία από τις αρχές του 2021 μέχρι και τέλος Οκτωβρίου κατέγραψε 8.728 πυρκαγιές που σημειώθηκαν στην Αττική, τη βόρεια Εύβοια, την Ηλεία, τη Μεσσηνία, τη Μάνη, την Αχαΐα, τα Γρεβενά, τη Σαλαμίνα, τη Φωκίδα, τη Ρόδο, τον Έβρο και τη Ζάκυνθο. Στην Ολυμπία κινδύνευσε ο αρχαιολογικός χώρος. Στην Αττική η πυρκαγιά ξεκίνησε στους πρόποδες της Πάρνηθας και επεκτάθηκε στη Βαρυμπόμπη, στο Τατόι και στο Φλαμπούρι. Στη βόρεια Εύβοια η πυρκαγιά έφτασε μέχρι τη θάλασσα.
Η μεγαλύτερη πυρκαγιά ήταν αυτή της Εύβοιας με 511.854 καμένα στρέμματα. Ακολουθεί η πυρκαγιά της Αρχαίας Ολυμπίας με 150.000 καμένα στρέμματα, η πυρκαγιά της Ανατολικής Μάνης με 101.001 καμένα στρέμματα, η πυρκαγιά των Βιλίων με 94.590 καμένα στρέμματα, η πυρκαγιά της Βαρυμπόμπης με 83.774 καμένα στρέμματα και τέλος η πυρκαγιά στον Σχίνο με 69.642 καμένα στρέμματα.
Από τις πυρκαγιές, τρεις άνθρωποι έχασαν τη ζωή τους: ένας εθελοντής πυροσβέστης, ένας χειριστής μηχανήματος και ένας 55χρονος εγκαυματίας, ο οποίος κατέληξε μετά από 38 ημέρες νοσηλείας στο νοσοκομείο.
Αιτίες
Το άμεσο αίτιο πρόκλησης διέφερε από πυρκαγιά σε πυρκαγιά. Στην πυρκαγιά της Βαρυμπόμπης υποστηρίχθηκε ότι ξεκίνησε όταν εξερράγη τοπικός υποσταθμός της ΔΕΗ. Αντίθετα, στην πυρκαγιά στην Αχαΐα είχε αναφερθεί προκλήθηκε από εργασίες σιδεροκόλλησης που πραγματοποιούσαν δύο άτομα - στη συνέχεια όμως αποδείχθηκε ότι αυτοί είχαν άθελά τους ανάψει μία μικρή φωτιά η οποία κατασβήστηκε γρήγορα, ενώ για τη μεγάλη φωτιά της Αχαΐας τα αίτια είναι ακόμα άγνωστα. Ομοίως, οι αγροτικές εργασίες όπως καύση κλαδιών, εν μέσω αντιπυρικής περιόδου, φαίνεται να ήταν η αιτία για τη μεγάλη φωτιά στην Κορινθία και στα Γεράνεια Όρη, τον Μάιο του 2021. Τέλος έγιναν και συλλήψεις για εμπρησμό. Μέχρι τις 8 Αυγούστου έγιναν 19 προσαγωγές και 7 συλλήψεις για εμπρησμό ενώ παρενέβη ο εισαγγελέας του Αρείου Πάγου καθώς υπάρχουν υπόνοιες για σκόπιμη εγκληματική δραστηριότητα. . Παρ' όλα αυτά σε μερικές περιπτώσεις το άμεσο αίτιο πρόκλησης της φωτιάς είναι άγνωστο. Μέχρι και την Τρίτη 14 Δεκεμβρίου του 2021, 428 δικογραφίες είχαν σχηματιστεί σε βάρος ατόμων εκ των οποίων, 308 (75,5%) για εμπρησμό από αμέλεια και 120 (24,5%) για πρόθεση.
Το καλοκαίρι του 2021 ήταν αυτό με τις περισσότερες θερμές ώρες τα τελευταία 43 χρόνια ακολουθούμενο από αυτά του 2007, του 1987, του 2000 και του 2012. Τα συγκεκριμένα αποτελέσματα όπως είναι φυσικό συσχετίζονται με τα σημαντικότερα και πιο ακραία επεισόδια καύσωνα που σημειώθηκαν κατά τη διάρκεια αυτών των καλοκαιριών. Ο καύσωνας που σημειώθηκε μεταξύ 27 Ιουλίου και 6 Αυγούστου του 2021 είχε τη μεγαλύτερη διάρκεια (188 ώρες) ακολουθούμενος από αυτούς του Ioυνίου του 2007, του Ιουλίου του 1987, του Ιουλίου του 2007 και τέλος του Ιουνίου του 2021. Σε πανελλαδικό επίπεδο, η μέση θερμοκρασία για όλο το 5μηνο Μαΐου - Σεπτεμβρίου 2021 ήταν κατά 1,6°C υψηλότερη των κανονικών τιμών, η 2η υψηλότερη της τελευταίας 20ετίας μετά εκείνης του έτους 2012.
Έχει επισημανθεί και η δράση άλλων παραγόντων, οι οποίοι συντέλεσαν στην ανάπτυξη των μεγάλων πυρκαγιών του 2021. Η υποχώρηση της κτηνοτροφίας, «τροφοδοτεί» την συγκέντρωση ξερής βιομάζας (ποώδη φυτά, κλαδιά), η οποία καταναλώνεται από κατσίκια και ζαρκάδια. Σε αρκετά χωριά παρατηρείται πύκνωση των θαμνότοπων ή ακόμη και δημιουργία νέων δασών. Επιπλέον, η εγκατάλειψη της γεωργίας αφήνει πίσω της ακαλλιέργητες γαιές. Αποτέλεσμα είναι η ανάπτυξη θάμνων και δέντρων στα σημεία αυτά. Επιπλέον, τα δάση δεν καθαρίζονται από ξερά κλαδιά και φύλλα, κάτι που οδηγεί στην συσσώρευση καύσιμης ύλης, η οποία, κάτω από συνθήκες καύσωνα, είναι έτοιμη για ανάφλεξη. Στα ελληνικά δάση κυρίαρχο δέντρο είναι το πεύκο, που είναι ιδιαίτερα εύφλεκτο. Τέλος η ανοργάνωτη συνύπαρξη πολλών ανθρώπινων δραστηριοτήτων (όπως πχ αγροτικές, γεωργικές ή οικοδομικές δραστηριότητες) δίπλα σε δάση, δημιουργεί μεγάλο κίνδυνο εκδήλωσης πυρκαγιάς.
Πυρκαγιές στην Εύβοια και τη Στερεά Ελλάδα
μικρογραφία|Χάρτης εξάπλωσης πυρκαγιάς |248x248px Στην Περιφερειακή Ενότητα Ευβοίας, καταστροφικές πυρκαγιές σημειώθηκαν σε πολλές περιοχές, στα βόρεια του νησιού, στους Δήμους Μαντουδίου-Λίμνης-Αγίας Άννας και Ιστιαίας-Αιδηψού, και συγκεκριμένα στους οικισμούς Αγία Άννα, Βασιλικά, Μαντούδι, Λίμνη, τη Μονή του Οσίου Δαβίδ, Ροβιές,Κερασιά, Βουτάς, Ελληνικά, Αγριοβότανο και Αιδηψός ενώ υπήρχαν συνεχείς αναζωπυρώσεις και σε άλλες περιοχές, στα όρια των δύο Δήμων. Η φωτιά απείλησε να φτάσει μέχρι την Ιστιαία, αλλά και τη Χαλκίδα. Το μέτωπο της Εύβοιας ήταν το δυσκολότερο για κατάσβεση από όλα τα υπόλοιπα, διότι οι πυρκαγιές έχουν φτάσει μέχρι τη θάλασσα μεταξύ Ευβοϊκού και Αιγαίου, οι περισσότεροι κάτοικοι εκκένωσαν τα σπίτια τους, τα οποία είχαν υποστεί σοβαρές και εκτεταμένες ζημιές, με τα περισσότερα, να έχουν καταστραφεί από τις φλόγες. Ορισμένοι κάτοικοι των περιοχών αυτών, μεταφέρθηκαν προσωρινά με φέρι-μποτ σε άλλες περιοχές της Εύβοιας, τόσο σε συγγενείς τους, κυρίως ωστόσο στη Χαλκίδα, όπου ορισμένους άστεγους τους φιλοξενούσαν στο Κλειστό Γυμναστήριο, ενώ άλλοι έμειναν προσωρινά στο λιμάνι της Αιδηψού, μέχρι να σβήσουν ολοκληρωτικά τις πυρκαγιές. Η φωτιά στη βόρεια Εύβοια εκτιμάται όχι έχει κάψει τουλάχιστον 600.000 στρέμματα δάσους, γεγονός που την κατατάσσει ως τη μεγαλύτερη δασική πυρκαγιά στην ιστορία της Ελλάδας. Στις 14 Αυγούστου ξέσπασε φωτιά και στη νότια Εύβοια, κοντά στο οικισμό Πετριές και στην περιοχή της Καρύστου, ενώ έπνεαν ισχυροί άνεμοι 9 μποφόρ. Νέες πυρκαγιές και ενώ έπνεαν ισχυροί άνεμοι συνέχισαν και μετά τον δεκαπενταύγουστο στη Νότια Εύβοια. Αρχική αποτίμηση αποτελεσμάτων της πυρκαγιάς στη Βόρεια Εύβοια είναι ότι σε αρκετές Τοπικές Κοινότητες το ποσοστό της έκτασης τους που έχει καεί ξεπερνάει το 80% και φτάνει έως και το 100% όπου η συνολική έκταση της πυρκαγιάς ανέρχεται σε 512.031,54 στρέμματα, και δασικών εκτάσεων που έχουν καεί, ανέρχεται σε 379.392,82 στρέμματα και αποτελούν το 74,1% της συνολικής καείσας έκτασης.
Για δεύτερη φορά στην Εύβοια, πυρκαγιά σημειώθηκε σε περιοχή του Δήμου Καρύστου, στα Νότια του νησιού όπως ανακοίνωσε το Πυροσβεστικό Σώμα τα ξημερώματα της 23 Αυγούστου, σε δασική έκταση στον Φηγιά Καρύστου Ευβοίας, δόθηκε εντολή για προληπτική εκκένωση των οικισμών Κοκκίνη, Οικοδομικού Συνεταιρισμού Ιατρών και το Μαρμάρι. Η συγκεκριμένη πυρκαγιά οριοθετήθηκε μέχρι τις πρώτες πρωινές ώρες (πριν τις 10:00) και μέχρι τότε συνέχιζαν να επιχειρούν 64 πυροσβέστες με 1 ομάδα πεζοπόρου τμήματος και 26 οχήματα. Επιπλέον περιοδικά επιχείρησαν 9 Ε/Π και 1 Α/Φ.
Καταστροφικές πυρκαγιές σημειώθηκαν, επίσης και στις Περιφερειακές Ενότητες Αιτωλοακαρνανίας (στις περιοχές του Αγρινίου και σε ορισμένες της Ναυπακτίας), Φθιώτιδας (στην περιοχή του Δήμου Λοκρών, στους οικισμούς Μαρτίνο και Θεολόγος, αλλά και το Παλαιοχώρι, του Δήμου Μακρακώμης) και Φωκίδας (στην περιοχή του Δήμου Δωρίδος, στη Δημοτική Ενότητα Τολοφώνος).
Πυρκαγιές στην Αττική
μικρογραφία|Δορυφορική φωτογραφία της NASA που δείχνει τις δασικές πυρκαγιές στη Βόρεια Εύβοια, την Αττική, και την Ηλεία στις 5 Αυγούστου 2021.
Πρώτη Πυρκαγιά
Στις 15:12 το πυροσβεστικό σώμα ανακοίνωσε πως επιχειρούν 104 πυροσβέστες, με 4 ομάδες πεζοπόρων τμημάτων, 35 οχήματα, το Μηχανοκίνητο Ειδικό Τμήμα Πυροσβεστικών Επιχειρήσεων (ΜΕΤΠΕ), 5 Ε/Π και 4 Α/Φ. Νέα ενημέρωση υπήρξε ξανά το πρωί της επόμενης ημέρας (στις 06:49) σύμφωνα με την οποία επιχειρούσαν 350 πυροσβέστες, με 10 ομάδες πεζοπόρων τμημάτων, 70 οχήματα, το ΜΕΤΠΕ καθώς και 5 Ε/Π και 5 Α/Φ. Τέλος στο βραδινό δελτίο τύπου που εξέδωσε το πυροσβεστικό σώμα (στις 23:02), ανακοίνωσε πως επιχειρούν 520 πυροσβέστες, με 17 ομάδες πεζοπόρων τμημάτων, 150 οχήματα, το ΜΕΤΠΕ και το Κινητό Επιχειρησιακό Κέντρο ΟΛΥΜΠΟΣ.
Η πυρκαγιά επεκτάθηκε στις γύρω περιοχές των βορείων προαστίων της Αθήνας (Ιπποκράτειος Πολιτεία, Αδάμες Κηφισιάς, Βαρυμπόμπη, Θρακομακεδόνες και Τατόι). Στο Τατόι η πυρκαγιά απείλησε να κάψει τα τέως Βασιλικά Ανάκτορα ενώ στην Ιπποκράτειο Πολιτεία και τις Αδάμες Κηφισιάς, τους Θρακομακεδόνες, στη Δροσοπηγή και το Κρυονέρι καταστράφηκαν δεκάδες κατοικίες.
Στη Βαρυμπόμπη η φωτιά έφτασε εντός της πόλης μέσα στην κεντρική πλατεία, καίγοντας σπίτια και επιχειρήσεις άλλα και τη δασική έκταση γύρω της. Ο Ιππικός Όμιλος Βαρυμπόμπης καταστράφηκε ολοκληρωτικά. Τα άλογα μεταφέρθηκαν έγκαιρα στο Ολυμπιακό Κέντρο Ιππασίας στο Μαρκόπουλο Μεσογαίας.
Η πυρκαγιά στην Άνω Βαρυμπόμπη τέθηκε υπό μερικό έλεγχο τις πρωινές ώρες της Πέμπτης 5 Αυγούστου.
Δεύτερη Πυρκαγιά
Παρόλα αυτά, την ίδια ήμερα στις 5 Αυγούστου νέα δασική πυρκαγιά εκδηλώθηκε στην περιοχή Βασιλικά Πάρνηθας, του δήμου Αχαρνών Αττικής, και σε συνδυασμό με τις συνεχείς αναζωπυρώσεις από την προηγούμενη πυρκαγιά στην ίδια περιοχή (Άνω Βαρυμπόμπη) πήρε πολύ γρήγορα μεγάλες διαστάσεις καθώς οι δυνάμεις της Πυροσβεστικής έδιναν τη μεγαλύτερη προσοχή στις πυρκαγιές της βόρεια Εύβοια και της Ηλείας με αποτέλεσμα να μην υπάρχουν αρκετές δυνάμεις για να περιοριστεί άμεσα. thumb|Η πυρκαγιά στους πρόποδες της Πάρνηθας τις 6 Αυγούστου όπως φαινόταν από το κέντρο της Αθήνας Η πυρκαγιά επεκτάθηκε στις Αφίδνες και έκαψε όλη τη δασική έκταση γύρω από την κωμόπολη, φτάνοντας μέχρι την Εθνική Οδό Αθηνών - Θεσσαλονίκης, (η οποία ήταν κλειστή καθ' όλη τη διάρκεια των πυρκαγιών) την οποία και διέσχισε (λίγο πριν τις 22:00 της ίδιας μέρας) περνώντας προς τον Άγιο Στέφανο, τη λίμνη Μαραθώνα και το Καπανδρίτι περίπου στο ύψος των διοδίων.
Η πυρκαγιά επεκτάθηκε και στη Μαλακάσα και έκαψε όλη τη δασική έκταση γύρω από την κωμόπολη, φτάνοντας ακόμη και στις γραμμές του ΟΣΕ και τον σιδηροδρομικό της σταθμό, κοντά στη Σφενδάλη με αποτέλεσμα να υπάρξουν προβλήματα στον σιδηρόδρομο. Στον Άγιο Στέφανο και στη Σταμάτα, οι πυρκαγιές κατέστρεψαν δεκάδες κατοικίες και επιχειρήσεις ενώ κάηκε ολοσχερώς και ένα εργοστάσιο με πλαστικά, κοντά στον Άγιο Στέφανο.
Στη δασική πυρκαγιά που εκδηλώθηκε την 5η Αυγούστου, στην περιοχή Βασιλικά Πάρνηθας, οι δυνάμεις της Πυροσβεστικής ξεπέρασαν ακόμα και τους 850 πυροσβέστες με 40 ομάδες πεζοπόρων τμημάτων και 225 οχήματα καθώς υπήρξε μεγάλη συνδρομή καθημερινά με πολλά ελικόπτερα και αεροσκάφη. Επιπλέον συνδρομή παρείχαν 126 πυροσβέστες από τη Κύπρο, τη Γαλλία και το Ισραήλ. Τις επόμενες μέρες επιχείρησαν περιοδικά ακόμα 2 αεροσκάφη από τη Σουηδία, καθώς και επιπλέον πυροσβέστες από το Κατάρ και το Κουβέιτ για τη διασφάλιση της περιμέτρου της πυρκαγιάς.
Λοιπές Πυρκαγιές
Την Παρασκευή 6 Αυγούστου και ενώ οι συνθήκες στην Αττική ήταν ιδιαίτερα ευνοϊκές για το ξέσπασμα πυρκαγιών, νέα φωτιά σημειώθηκε (στις 15:25) στα Άνω Λιόσια, δημιουργώντας φόβους για την επέκταση της στο Ποικίλο Όρος. Η πυρκαγιά ξεκίνησε από το νεκροταφείο και την παλιά χωματερή και πέρασε στο Ποικίλο Όρος καίγοντας το αμαξοστάσιο εταιρείας διαχείρισης απορριμμάτων, ανακυκλώσιμα υλικά και δεκάδες φορτηγά οχήματα. Η πυρκαγιά έφτασε στις πρώτες κατοικίες στην Πετρούπολη.
Επιπλέον λίγες ώρες αργότερα, στις 17:06, υπήρξε νέα εστία πυρκαγιάς στα Λεγρενά Σουνίου περίπου στο 67 χιλιόμετρο της Λεωφόρου Αθηνών - Σουνίου στο δήμο Λαυρεωτικής Αττικής.
Και οι δύο πυρκαγιές τέθηκαν γρήγορα υπό έλεγχο. Στην πυρκαγιά στα Άνω Λιόσια αρχικά άρχισαν να επιχειρούν 25 πυροσβέστες με 12 οχήματα, 1 Ε/Π και 2 Α/Φ. Αντίστοιχα στην πυρκαγιά στη Λαυρεωτικής Αττικής αρχικά άρχισαν να επιχειρούν 20 πυροσβέστες με 1 ομάδα πεζοπόρου τμήματος, 8 οχήματα και 1 Ε/Π.
Τη Δευτέρα 16 Αυγούστου, ενώ έπνεαν άνεμοι μέχρι και 8 μποφόρ, πυρκαγιά εκδηλώθηκε (στις 10:26) σε χαμηλή βλάστηση πλησίον του οικισμού Μαρκάτι, στην Κερατέα. Με σχετική αναφορά του πυροσβεστικού σώματος (στις 11:47) ανακοίνωσε πως επιχειρούν 71 πυροσβέστες με 3 ομάδες πεζοπόρων τμημάτων, 25 οχήματα, το ΜΕΤΠΕ, 4 Ε/Π και 6 Α/Φ. Η συγκεκριμένη πυρκαγιά επεκτάθηκε στην ευρύτερη περιοχή και κατέστρεψε μεγάλες εκτάσεις και σπίτια στην περιοχή. Στο δελτίο τύπου που εξέδωσε το πυροσβεστικό σώμα (στις 14:24) ανακοίνωσε πως επιχειρούν 91 πυροσβέστες με 3 ομάδες πεζοπόρων τμημάτων, 34 οχήματα, το ΜΕΤΠΕ και το Κινητό Επιχειρησιακό Κέντρο ΟΛΥΜΠΟΣ. Στην έκτακτη ενημέρωση σχετικά με την εξέλιξη των πυρκαγιών (στις 20:30) της ίδιας ημέρας ανακοινώθηκε πως επιχειρούν 104 πυροσβέστες με 3 ομάδες πεζοπόρων τμημάτων, 40 οχήματα, το Κινητό Επιχειρησιακό Κέντρο ΟΛΥΜΠΟΣ, 11 Ε/Π και 8 Α/Φ. Στο δελτίο τύπου που εξέδωσε το πυροσβεστικό σώμα (στις 19:08) της επόμενης ημέρας, ανακοίνωσε πως πυρκαγιά είχε οριοθετηθεί με μικρές ενεργές καύσεις εντός της περιμέτρου της, ενώ για την άμεση αντιμετώπιση πιθανών αναζωπυρώσεων παραμένουν ισχυρές επίγειες δυνάμεις σε όλη την έκταση της πυρκαγιάς. Περιοδικά επιχείρησαν 8 Ε/Π συμπεριλαμβανομένων 1 Ε/Π ως συντονιστικό της ΕΛ.ΑΣ., 2 Ε/Π από τη Ρωσία και 1 Ε/Π από Αραβικά Εμιράτα καθώς και 4 Α/Φ συμπεριλαμβανομένων 2 ρωσικών αεροσκαφών Ilyushin Il-76.
thumb|Η φωτιά στα Βίλια στις 18 Αυγούστου Τη Δευτέρα 16 Αυγούστου, νέα πυρκαγιά εκδηλώθηκε (στις 13:15) σε δασική έκταση νότια του οικισμού Βιλίων και επεκτάθηκε σε πυκνή δασική έκταση κοντά σε οικισμούς. Η πυρκαγιά, με τη βοήθεια των ισχυρών ανέμων, κατέστρεψε μεγάλες δασικές εκτάσεις όπως και σπίτια. Στο δελτίο τύπου που εξέδωσε το πυροσβεστικό σώμα (στις 14:24) ανακοίνωσε πως επιχειρούν 61 πυροσβέστες με 1 ομάδα πεζοπόρου τμήματος, 25 οχήματα, το ΜΕΤΠΕ, 5 Ε/Π και 8 Α/Φ. Στην έκτακτη ενημέρωση σχετικά με την εξέλιξη των πυρκαγιών (στις 20:30) της ίδιας ημέρας ανακοινώθηκε πως επιχειρούν 240 πυροσβέστες με 4 ομάδες πεζοπόρων τμημάτων, 82 οχήματα, 9 Ε/Π και 8 Α/Φ.
Η πυρκαγιά που εκδηλώθηκε στις 16 Αυγούστου, σε δασική έκταση στη Δ.Ε. Βιλίων είχε οριοθετηθεί στο μεγαλύτερο μέρος της χωρίς ωστόσο να είναι ακόμη υπό πλήρη έλεγχο την Πέμπτη 19 Αυγούστου. Μέχρι και τις πρώτες απογευματινές ώρες της επόμενης ημέρας (στις 19:21) η πυρκαγιά είχε οριοθετηθεί και επιχειρούσαν 451 πυροσβέστες με 9 ομάδες πεζοπόρων τμημάτων, 166 οχήματα, το ΜΕΤΠΕ, καθώς και των δυνάμεων που είχαν διατεθεί από τον Ευρωπαϊκό μηχανισμό Πολιτικής Προστασίας, αλλά και 143 πυροσβέστες με 46 οχήματα από την Πολωνία. Στην αεροπυρόσβεση επιχειρούσαν περιοδικά 18 Ε/Π συμπεριλαμβανομένων 3 Ε/Π της Αεροπορίας Στρατού, 1 Ε/Π από τα Αραβικά Εμιράτα και 3 Ε/Π ως συντονιστικά, καθώς και 10 Α/Φ συμπεριλαμβανομένου του ρωσικού αεροσκάφους Beriev-200.
Εκκενώσεις στην Αττική σημειώθηκαν στις εξής περιοχές:
Πυρκαγιές στην Πελοπόννησο
μικρογραφία|Το Club Méditerranée, ένα διάσημο παραθεριστικό κέντρο στο [[Λαμπίρι Αχαΐας|Λαμπίρι, που άκμασε κατά τη δεκαετία του 60', κάηκε ολοσχερώς με τη φωτιά στη Ζήρια Αχαΐας του 2021.]] Στην Περιφερειακή Ενότητα Αχαΐας πυρκαγιές σημειώθηκαν στον Δήμο Αιγιαλείας, στην περιοχή της Δημοτικής Ενότητας Ερινεού, στα παραθαλάσσια χωριά Ζήρια και Λαμπίρι.
Στην Περιφερειακή Ενότητα Ηλείας πυρκαγιές σημειώθηκαν στην περιοχή του Δήμου Αρχαίας Ολυμπίας, και συγκεκριμένα στην Αρχαία Ολυμπία (η οποία απείλησε επίσης και τον αρχαιολογικό χώρο, αλλά και τη Διεθνή Ολυμπιακή Ακαδημία), και τους οικισμούς Λάλας, Πλάτανος, Κολίρι, Πελόπιο και Νεμούτα.
Στην Περιφερειακή Ενότητα Μεσσηνίας, πυρκαγιές σημειώθηκαν στην περιοχή του Δήμου Οιχαλίας, στους ορεινούς όγκους κοντά στα χωριά Διαβολίτσι και Άνθεια και στην περιοχή του Δήμου Πύλου-Νέστορος στο χωριό Βλαχόπουλο.
Επίσης καταγράφηκαν πυρκαγιές στις Περιφερειακές Ενότητες Αρκαδίας και Λακωνίας, ενώ στις 20 Μαΐου, πυρκαγιά ξέσπασε στην περιοχή Σχίνος Κορινθίας. Γρήγορα εξαπλώθηκε στα Γεράνεια όρη, στο Αλεποχώρι, φτάνοντας μέχρι την πεδιάδα Μεγάρων, καίγοντας περίπου 110.000 στρέμματα δάσους.